《拟古六首 其三》
宋代·刘攽

赵王飞龙驾，翱翔羾天关。尘土暂反顾，金玉高如山。

自喻固适志，超遥亡愧颜。安知马服子，军破不得还。

前亡四十万，后复围邯郸。虚盈固天理，循环乃无端。

觉寐已不殊，何况百岁间。嗟嗟道傍子，万金非所安。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。